Emakhuwa

Mananna a nttittimiho

A produção deste livro tornou-se possível graças ao apoio do povo Americano através da Agência dos Estados Unidos para o Desenvolvimento Internacional (USAID). O conteúdo desta publicação é da total responsabilidade do Ministério da Educação e Desenvolvimento Humano da República de Moçambique.

FICHA TÉCNICA
Título:
Mananna a nttittimiho
Língua:
Emakhuwa
Coordenação Editorial - MINEDH:
Telésfero de Jesus e Vicente Bisque
Vamos Ler!:
Samima Patel, Abdala Machude, Amélia Bazima e Dilson Buque
Autores:
Neves Jacinto Anselmo, Júlio Bernardo, Lucas Bonga, Eduardo Napualo,
Elmano Mucopo, Ana Jahamo e Saraiva A Aibo
Assessoria Linguística e metodológica:
Carlos Manuel e Maurício Bernardo
Ilustração:
Orlando Chissano
Maquetização:
Walter Sambo
Capa:
Orlando Chissano e Walter Sambo
Impressão:
???????
Tiragem:
???????
N.º do registo:
???????
Financiado por USAID
República de Moçambique

Maliki onikhala Olalawa.
Owo onikhala ni amusi awe.
Mahiku ootheene onivenya oxaaka.
Avenya onaakhomasa atthu ootheene.
Vaxa, owo onivara miteko sa vate.

Maliki onnirapa ni onnirowa oxikola.
Aphiya, onaakhomasa atthu ootheene.
Owo oosuwela ottittimiha vanceene.
Nto oxuttihiwe owaani ni amusi awe.
Owo aaphavelaka etthu, onoovekela.
Aahivahiwe etthu eyo, khonikuxa.

Aakhumaka owaani, onoolaxera.
Maliki onnihimya onirowaawe.
Siiso, amusi annisuwela onirowaawe.
Awo makhalelo ooreerela otthara.
Mulaponi aakhala makhalelo a atthu.
Hiyo nitthareleke makhalelo awo.

Kiki onimulepela muhupi maama awe.
Maama awe orowale omatta.
Kiki omphavela orowa oxikola.
Okhala wiira onrowa oxikola osoma... Owo onilepa iiraka khaanimphwanya.
Masi oovara miteko sa owaani.

Kiki oohiya vameesa muhupi ole.
Maama awe noophiya, aahisoma.
Ohoona wiira Kiki oovara miteko.
Ovanre ntoko orumeliwaawe.
Siiso, maama awe oosiveliwa.
Awosa anniphentana vanireerelaaya.

Kiki mwaana ooreeriwa vanceene.
Owo wiiwa ni ottittimiha saana.
Hata oxikola onnooniherya oxutta.
Amusi awe annimukhaliherya osoma.
Apurusoori annaatthapela amusi awe.
Hiyo naattittimiheke atthu ootheene.

Mimi ori ni maama awe.
Owo onsoma ewarakha.
Eyo elempwe ni apaapa awe.
Awo yeettale mukwaha muulupale.
Aron’we ovara muteko Omaputu.
Anihimya wiira aaphiya salaama.

Apaapa anihimya wiira anootthika.
Awo mukumi ni khanipisa otthika.
Mimi ni maama awe yaahihakalala.
Maama oosiveliwa wiiwa ehapari.
Nave yookhala ekina emusivenle:       “Mimi oosuwela osoma ewarakha.”

Mimi onnisoma iwarakha sa amusi. Owo oxuntte oxikola onsomaawe.
Yoowo tho onniira etthu yooreera.
Onnivolowa mmuxinttano wa anaxikola.
Muxinttano wa etthuvo yuulupale.
Etthuvo aya wuncererya osoma oxikola.

Apaapa awe Mimi aatthika.
Awo aaruuha itthu sooreera:
Malaya ootteela, isaaya sooxeerya...
Mimi ni maama awe aatheyasa.
Awo aatteeliwa murima vanceene.
Apaapa awe Mimi aahakalala nave.

Mimi aahiitthaniwa ni apaapa awe.
Apaapa awe yaahikumiha epoxitaale.
Mimi yaahimusivela epoxitaale ele.
Apaapa ammuxuttiha olepa eyo:
Ala makhalelo anilepiwa epoxitaale.
Nave ammuxuttiha mureerelo aya.

Mimi aahipacerya olepa epoxitaale.
Vano onnisuwela olepa saana.
Eyo enilaleya ihapari sa amusi.
Epoxitaale ekaratawu yamukhaani.
Ottuli waya enilempwa ehapari.
Ohoolo waya enikhala elatarato.

Okhalana amusi etthu yooreera.
Etthoko nipuro noopacerya okhaliwa.
Vaavo ti vanxuttiwa makhalelo.
Anamwane ahaana oxutta okhomasa.
Yaakhumaka, axutteke olaxerya.
Nave asuweleke ovekela etthu.

Awo axutteke aryeene akhaani.
Siiso animunnuwana attittimihaka.
Anamwane aahaana waaphenta atthu.
Ni tho yaattittimiheke axipaapa aya.
Awosa ahaana orumeya owaani.
Wiiwelela anihimya axipaapa oreera.

Anamwane yaattittimiheke amusi.
Yaattittimiheke atthu aalupale ni akina.
Hata mapurusoori ni apatthani aya.
Anamwane ahaana othweela saana.
Awo mananna anooniherya oleeleya. Mwaana ooleeleya ophentiwa.